Anteneandertálec

Anteneandertálec alebo predneandertálec (pozor na zámenu s termínom preneandertálec; vedecký názov Homo sapiens anteneanderthalensis alebo Homo anteneanderthalensis je zriedkavý) je (skôr staršie) označenie pre najstaršie formy neandertálcov resp. najstarších predchodcov neandertálcov. Zaužívané bolo najmä vo Francúzsku (ante-Néandert(h)aliens). Konkrétne môže zahŕňať:
všetky európske nálezy z obdobia MIS 13 – MIS 8 [t. j. asi cca 512/502 – 252 000 BP] pre-Neanderthal hypothesis in: Wood, B. (ed.): Wiley-Blackwell Encyclopedia of Human Evolution, 2011
všetky európske nálezy z obdobia 400 – 180 000 BP Schrenk, F.: Die Frühzeit des Menschen, 5. vydanie, 2008; Bräuer: „Homo sapiens, archaic“ in: Oxford Companion to Archaeology 1996
Homo steinheimensis (nálezy z Európy ako Steinheim a podobne, v širšom zmysle aj Homo soloensis (teda Ngandong) a Kanjera), tento význam sa – aspoň pre Európu – značne kryje s predchádzajúcim Schrenk, F.: Die Frühzeit des Menschen, 5. vydanie, 2008; Všeobecný encyklopedický slovník A-F a G-L 2002, Kadlec, O.: Encyklopédia medicíny, 4. diel, 1997; Stloukal, M. et al.: Biológia pre 3. ročník gymnázia, 1991 (prvé vydanie 1986); Novotný, B. et al.: Encyklopédia archeológie, 1985; opočlovek in: Pyramída 1982
Homo steinheimensis +  Homo soloensis + Homo rhodesiensis (300 – 120 000 BP) http://ii.fmph.uniba.sk/~filit/fil/fil.html Filit
tie nálezy Homo heidelbergensis z Európy, Afriky a Ázie, ktoré boli staršie zaraďované ako archaický Homo sapiens Thurzo, M. (?): Homo in: Encyclopaedia Beliana 6, 2010; Thurzo, M.: Evolúcia človeka, 1998, http://www.infovek.sk/predmety/biologia/skripta/evolucia/ ; porovnaním s jeho starším systémom z roku 1985 by mohol mať Thurzo konkrétne na myslí (ale nie je to isté) tieto jeho staršie taxóny Homo sapiens rhodesiensis, Homo sapiens soloensis, Homo sapiens steinheimensis, Homo sapiens palaeohungaricus, Homo sapiens petraloniensis, Homo sapiens bilzingslebensis a Homo sapiens daliensis
nálezy Arago, Petralona, Vértesszőlős a Atapuerca, možno Mauer a Bilzingsleben Delson, E., Tattersall, I., Couvering, J. A. Van, Brooks, A. S.: Encyclopedia of Human Evolution and Prehistory, 2000
všetky európske nálezy od 650/600/500 do 130/100 000 BP (t. j. celý európsky Homo heidelbergensis) Delson, E.: Fossil humans in: McGraw-Hill Encyclopedia of Science & Technology, 2002; Klein, R.: The Human Career, 1999
nálezy  Gibraltár, Saccopastore, Pinar, Taubach, Gánovce, t. j. z obdobia ?100 000 – ?60 000 BP [dátum formulovaný len nepriamo] Buchvald, M. et al.: Dějiny pravěké Evropy, 1985

Poznámka: Väčšinou sa rozlišujú anteneandertálci (predneandertálci) ako staršie nálezy a preneandertálci (raní neandertálci) ako mladšie nálezy, ale v niektorých zdrojoch tieto dva termíny splývajú do jedného (napr. Klein 1999 a str. 54 v Delson et al. 2000).

Referencie 

Kategória:Homo